brasilnøttolje
Store norske leksikon,Biologi,Vitenskapsgrener i biologien,Botanikk,Begreper i botanikken
Brasilnøttolje er en vegetabilsk olje som utvinnes fra paranøtter (også kalt brasilnøtter). Oljen brukes mest i hud- og hårpleie.
Brasilnøttolje utvinnes på to måter, enten ved pressing eller ved ekstrahering ved hjelp av løsemidler. Den pressede oljen har best kvalitet, siden oljen som er utvinnet med løsemidler kan inneholde spor av disse.Den pressede oljen er klar eller gulaktig, den som er ekstrahert med løsemidler er mørk. Oljen har nøtteaktig lukt og smak. Brasilnøttolje inneholder mest oljesyre (29-55 prosent), linolsyre (19-47 prosent) og palmitinsyre (13-16 prosent).Brasilnøttolje kan også brukes i matlagning, noe som gjøres i Brasil der nøttene høstes. Siden brasilnøttolje harskner relativt raskt er bruken som matolje begrenset andre steder i verden. Les mer i Store norske leksikon paranøtter matolje såpe Kilde Krist, Sabine (2020). Vegetable Fats and Oils. Springer, Sveits. ISBN 978-3-030-30313-6